 **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE – proiect**

**25.05.2017**

Ca urmare a solicitării de emitere a acordului de mediu adresată de **SC GOOD FOREST SRL**, cu sediul în *localitatea Romuli, nr. 49, comuna Romuli, județul Bistriţa-Năsăud,* înregistrată la Agenţia pentru Protecţia Mediului Bistriţa-Năsăud cu *nr. 4923/02.05.2017, cu ultima completare la nr. 5828/22.05.2017,* în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *24.05.2017*, că proiectul *„Demolare construcție existentă și construire hală debitare lemn și platforme betonate”,* propus a fiamplasat în *localitatea Dealu-Ștefăniței, intravilan, fn, CF25025, comuna Romuli, județul Bistriţa-Năsăud*, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2 la punctul 10, lit. a) proiecte de dezvoltare a unităților/zonelor industriale;*

*b) Proiectul prevede următoarele lucrări:*

*- se propune demolarea halei existente pe amplasament, construirea unei noi hale industriale în care se va desfăşura aceeași activitate de debitare material lemnos ( activitate autorizată din punct de vedere a protecției mediului A.M. nr. 13/04.02.2011) pentru obţinerea cherestelei în scopul comercializării și construirea unei platforme betonate.*

*Obiectivul este situat la o distanţă de cca. 150 m faţă de râul Sălăuţa, iar accesul pe amplasament se face din DN 17 C pe un drum secundar, pe o distanţă de aprox. 200 m faţă de drumul naţional.*

*Pe amplasament există o activitate de prelucrare a lemnului care se desfășoară în urmatoarele*

*construcții:*

*- hală tocare deşeuri cu suprafața de 160 m2;*

*- atelier debitare material lemnos cu suprafața de 220 m2;*

*- atelier debitare material lemnos cu suprafața de 27 m2.*

*Proiectul prevede demolarea cele 2 ateliere de debitare material lemnos - 220 m2 și 27 m2 . Atelierul de 27 m2 se va demola după construirea halei de debitare care va avea S= 581 m2, construcție cu structură metalică cu închideri tip panou sandwich și un siloz pentru rumeguș și ciclon cu S= 250 m2.*

*Dupa realizarea investiției, suprafața construită va fi de 991 m2 și va cuprinde:*

*- hala tocare deșeuri, construcție existentă cu S= 160 m2;*

*- hala nouă debitare cu S= 581 m2;*

*- siloz rumeguș cu ciclon cu S= 250 m2;*

*Suprafața totală a amplasamentului este de 2491 m2din care suprafața construită = 991,00 m2 , suprafață betonată acces auto = 354,00 m2, spațiu verde = 250,00 m2, teren liber de construcții = 896,00 m2.*

*Hala de producție va fi dotată cu 1 linie tehnologică pentru debitat buşteni care va cuprinde:*

*- rampă alimentare linie cu bușteni,*

*- bandă transportoare - grup cu 4 transportori transversali pentru buștean,*

*- cap tăiere, cărucior hidraulic, grup parcare –primire,*

*- circular pendulă retezare,*

*- bandă transportoare (ruliere pentru descărcare linie debitare),*

*- multilamă tivire (circular de tivit), sistem cu lanț pentru autocentrare cherestea,*

*- bandă transportoare cherestea, optimizator,*

*- bandă evacuare cherestea, mașină de ascuțit.*

*Silozul și ciclonul de rumeguș vor fi amplasate lângă hală, la o distanță de cca. 6 m.*

*Rumegușul și praful de rumeguș sunt transportate printr-o instalaţie de exhaustare care cuprinde: tubulatură internă și externă pentru transport pneumatic de la hala de debitare la buncăr, 1 ventilator centrifugal de 37 kw, 1 ciclon.*

*Deșeurile de lemn sunt evacuate prin bandă transportoare cu lungimea de 50 m, (din care, în afara halei cca. 10 m), pe platformă betonată situată în partea opusă depozitului de rumeguș.*

*Cherestea rezultată se depozitează temporar pe platforma betonată.*

*- alimentarea cu apă și încălzirea spațiilor nu va fi asigurată;*

*- se va asigura o toaletă portabilă ecologica pentru persoanalul angajat;*

*- încălzirea spațiilor nu va fi asigurată;*

*- deşeurile menajere prin relaţie contractuală cu operatorul de salubritate condiționat;*

*c) proiectul nu are efect cumulativ cu alte proiecte/construcţii existente în zonă;*

*d) în etapa de realizare a investiţiei şi după punerea în funcţiune a obiectivului nu se utilizează substanţe toxice şi periculoase;*

*e) amplasamentul este situat în afara zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*f) prin respectarea măsurilor preventive şi de protecţia factorilor de mediu, probabilitatea impactului asupra factorilor de mediu este redusă;*

*g) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*h) anunţul solicitării a fost mediatizat prin afişare la sediul Primăriei comunei Romuli, prin publicare în presa locală şi afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/contestaţii/comentarii din partea publicului interesat.*

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus nu intră sub incidenţa art. 28 din Legea nr. 49/2011 pentru aprobarea, cu modificări, a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice;*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*3. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*4. Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

- *evitarea depozitării necontrolate a materialelor folosite şi a deşeurilor rezultate.*

*5. Deşeurile de construcţie rezultate şi deşeurile menajere vor fi transportate şi depozitate prin relaţie contractuală cu operatorul de salubritate din zonă, iar deşeurile valorificabile se vor preda la societăţi specializate, autorizate pentru valorificarea lor.*

*6. Se interzice accesul de pe amplasament pe drumurile publice cu utilaje şi mijloace de transport necurăţate.*

*7. La terminarea lucrărilor se vor amenaja spaţii verzi şi se vor planta arbori sau arbuşti la limita incintei amplasamentului.*

*8. La execuția lucrărilor se vor respecta întocmai cele menționate în memoriul de prezentare – date, parametri – justificare a prezentei decizii.*

*9. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Județean Bistriţa-Năsăud al GNM pentru verificarea conformării cu actul de reglementare şi va solicita şi obţine revizuirea autorizaţiei de mediu.*

**Prezentul act de reglementare este valabil pe toată perioada punerii în aplicare a proiectului cu condiția să nu fie modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentei decizii se sancționează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condițiile cerute de legislația în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr. 554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU

AVIZE, ACORDURI, AUTORIZAȚII,

biolog-chimist Sever Ioan ROMAN

ing. Marinela Suciu

ÎNTOCMIT,

chim. Rodica Sălăjan